Șefa Direcției de Sănătate Publică Brașov, Anca Bertea, a demisionat: „Când au aflat de coronavirus, jumătate dintre angajați au intrat în concedii medicale”

Anca Bertea, directorul Direcției de Sănătate Publică Brașov, a demisionat din funcție în cursul zilei de azi. Informația a fost confirmată de Bertea, care a precizat că „instituția nu era pregătită nici când era bine, ca să nu vorbim de situația actuală”, transmite bizbrasov.ro

De asemenea, Bertea a mai spus că jumătate dintre angajații DSP „au intrat în concedii medicale când au aflat de epidemia de coronavirus”, iar lucrurile s-au aglomerat pentru angajații direcției. care au fost nevoiți să acopere și golul lăsat de colegii lor.

Anca Bertea este medic stomatolog și a fost în urmă cu câțiva ani consilier local din partea PSD.